Presidenti Obama dhe kontrolli i armëve
Presidenti Obama pritet të njoftojë masa të reja ekzekutive mbi kontrollin e armëve, republikanët pritet t’i kundërshtojnë ato
Presidenti amerikan Barak Obama do të takohet sot me zyrtarët e tij të lartë të zbatimit të ligjit, para shpalljes së masave ekzekutive mbi shtrëngimin e rregullave federale për tregëtimin e armëve. Presidenti Obama do të takohet në Shtëpinë e Bardhë me Prokuroren e Përgjithshme Loretta Lynch, Drejtorin e FBI-së, James Comey dhe zyrtarët të tjerë të sigurisë për të diskutuar mbi masat që ai mund të marrë në përpjekje për të frenuar dhunën me armë. Veprimet e Presidentit pritet të kundërshtohen nga shumica e ligjvënësve republikanë dhe kandidatëve republikanë për president. Fokusi i presidentit mbi dhunën me armë vjen pas një serie sulmesh vdekjeprurëse në mbarë Shtetet e Bashkuara në vitet e fundit, duke përfshirë masakrën e muajit të kaluar në San Bernardino të Kalifornisë, ku humbën jetën 14 persona. Presidenti Barack Obama thotë: Pas takimit me Prokuroren e Përgjithshme, Loretta Lynch dhe Drejtorin e FBI-së Jame Comey, Presidenti Obama pritet të njoftojë masa ekzekutive për zgjerimin kontrolleve ndaj blerësve të armëve. Duke punuar përmes urdhrave ekzekutivë, presidenti nuk do të ketë nevojë për mbështetjen e Kongresit, i cili kontrollohet nga ligjvënës të Partisë Republikane, shumica e të cilëve i kundërshtojnë kufizimet ndaj armëmbajtjes. Por çdo veprim i Presidentit Obama ka të ngjarë të përballet me sfida ligjore. Donald Trump, kandidat republikan për president thotë: Kandidati republikan për president, i cili kryeson anketat, thotë se civilët e armatosur do të mund ta mbronin veten nga terroristët në San Bernardino dhe në Francë. Donald Trump, kandidat republikan për president, shprehet: Bernie Sanders, kandidat demokrat për president, shprehet: Kandidatët demokrat për president mbështesin fuqishëm kufizimet ndaj armëmbajtes. Bernie Sanders, kandidat demokrat për president Presdenti Obama do të diskutojë çështjen e kontrollit të armëve në një takim me qytetarët të organizuar nga kanali televiziv CNN. Kjo ngjarje vjen disa ditë përpara se presidenti Obama të mbajë fjalimin e tij të fundit në një sesion të përbashkët të dy dhomave të Kongresit mbi gjendjen e vendit, më 12 janar. Ai do të largohet nga posti në janar të vitit 2017, pas tetë vjetësh në detyrë dhe është duke u përqëndruar në gjërat që ai mund të realizojë në vitin e tij të fundit.